Document ID: 31996D0005

KOMISSION PÄÄTÖS,
tehty 13 päivänä joulukuuta 1995,
suu- ja sorkkatautiin liittyvistä suojatoimenpiteistä Kreikassa tehdyn päätöksen 94/514/EY kumoamisesta (ETA:n kannalta merkityksellinen teksti) (96/5/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan,
sekä katsoo, että
Kreikassa vuonna 1994 ilmenneiden suu- ja sorkkatautitapausten vuoksi komissio teki suu- ja sorkkatautiin liittyvistä tietyistä suojatoimenpiteistä Kreikassa 8 päivänä elokuuta 1994 päätöksen 94/514/EY (4), sellaisena kuin se on viimeksi muutettuna päätöksellä 95/22/EY (5),
Kreikan viranomaisten toteuttamien toimenpiteiden ansiosta taudin leviäminen saatiin hallintaan,
kliinistä ja serologista seurantaa koskevien tietojen tarkastelu sekä epidemiologinen tutkimus osoittivat, että kyseinen virus on hävitetty Kreikasta,
tämän vuoksi päätös 94/514/EY olisi kumottava, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Kumotaan päätös 94/514/EY.
2 artikla
Jäsenvaltioiden on mukautettava kauppaan soveltamansa toimenpiteet siten, että ne ovat tämän päätöksen mukaisia. Niiden on ilmoitettava tästä komissiolle viipymättä.
3 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä joulukuuta 1995.

Labels: 0
18
17
6